مدافعه صنایع ده ملی پروژه لر 4
مدافعه صنایع ده ملی پروژه لر
مدافعه صنایع ده ملی پروژه لر
تورک حربي-کسبه اویوشمهسی (صندوق تعاون) تعلیم بوییچه مدیری ترکان زنگین نینگ موضوعگه دایره فکر و ملاحظهلرینی اعتبارینگیزگه حواله قیلهمیز.
دولتلر مملکتی و انسانلرینی قوریقلش اوچون مدافعه سکتوریده مهم درجه ده سرمایه گذارلیک قیله دیلر. دنیاده کوچ توازنی گه تاثیر قالدیریش اوچون مدافعه ساحه سیده سرمایه گذارلیک قیلگن مهم مملکتلردن بیرته سی هم تورکیه دیر. تورکیه 2014 – ییلی عسکری ساحه ده اینک کوپ خرجت قیلگن 15 اولکه قطاریده ایدی. 2017 – ییلی ایسه 29 میلیارد لیره مدافعه اوچون خرجت قیلگن دیر. انه شو مدافعه جرجتی نینگ مرکزی بودجه نینگ ایچیده گی اورنی 4،62 دیر. تورکیه مهم بیر جغرافیه ده اورین آلگن اوچون منطقوی خطرلر تاثیر قالدیرماقده. تورکیه عین دمده PKK, PYD/YPG, DEAŞ, DHKP-C و انچه قوراللی ترور تشکیلاتی گه قرشی کوره شیب بارماقده. بو کورهشنی آلیب باررکن، تکنالوژیک مدافعه محصوللریدن ایش آلیش گه مجبور بولیب قاله دی.سونگی ییللرده مدافعه محصوللری ایشلب چیقریشده مهم درجه ده آدیملر آتیب تورگن تورکیه کون سایین توسعه قیلیب بارماقده.
مدافعه صنایع ساحه سیده 2004 – ییلی باشلنگن ملی و محلی تولید پروژه سی بیلن سکتورده گی وطنی محصول 20 فایزدن بوگون 65 فایز چیقیب بارگن. بو محلی نسبتی اوچووچیسیز هوا واسطه لری کبی کوپ ستراتیژیک محصوللرده 90 فایزدن آشیب کیتگن. انچه مدافعه صنایح محصوللریده دنیا مقیاسیده تولید قیلووچی اولکه لر قطاریگه اورین آلدیک. مثال اوچون کامیکاره ایهالری _آلپاگو، گارگو) دیب اتلگن محصوللر بوییچه دنیا مقیاسیده تولید قیله دیگن اوچ اولکه دن بیرته سی میز. تورکیه انسانسیز هوا واسطه سی تکنالوژیسیده دنیاده هم اوچاق پلاتفورمی همده عقللی بمب بیلن قوراللی اوچوچیسیز هوا واسطه سی تولید قیلیش گه موفق بولگن 6 اولکه قطاریگه اورین آلگن دیر. تورکیه مدافعه صنایع ساحه سیده فقط اوز ضرورتلریمیزنی تولید قیلیب چیقرمه یدی عین دمده محصوللرینی دوست و متفق اولکه لرگه صادر قیله دی. تورکیه بوگون چیت ایلگه ملی کمیه میزنی، ملی تیک اوچر، زره واسطه لر، عسکری کیمه لری، اوچووچیسیز هوا واسطه لری، هوا مدافعه تیزیملری، راکتلر، عسکری خبر لشوو و کنترول تیزیملری ساتیب تورگن بیر اولکه دیر.
تورکیه 2002 – ییلی 5،5 میلیارددالر اطرافیده بودجه لیک 66 مدافعه پروژه سی آلیب باررکن شو وقت مدافعه پروژه لری بودجه سینی 11 قوات آرتیریب 6 میلیارد دالرگه، مدافعه صنایع پروژه سینی ایسه 9 قوات آرتیریب 600 دن آرتیق پروژه آلیب بارووچی اولکه بولگن دیر. مثال اوچون ملی پیاده میلتیغی ایندی کیتمه – کیت تولید قیلیش وضعیتی گه کیلگن دیر. ملی پیاده میلتیغ شو وقت تورکیه قوراللی کوچلری، ژاندارم و خوفسیزلیک تشکیلاتی بیلن ی.قاری سویه لی دولت اداره چیلری نینگ یقین قوریقچی لری تامانیدن قوللنماقده دیر. فقط سونگی 4 ییل جریانیده 46 عدد بیراقدار TB2 قوراللی انسانسیز هوا واسطه سی تیزیمی تروریزم گه قرشی کوره ش و حدوددن تشقری عملیاتلرده قریب 60000 مینگ ساعت کوک یوزیده وظیفه آلیب بارگن دیر.
ملی ماهواره لر
تورکیه ماهواره لر آرقه لی فضا تجربه سینی قولگه کیریتدی. تورک انجنیرلر تامانیدن توزیلیب تورکیه ده ایشلب چیقریلگن RASAT تیکشیروو ماهواره سی 2011-ییلی گوک تورک 2 تیکشیروو ماهواره سی 2012 – ییلی گوک تورک 1 تیکشیروو ماهواره سی ایسه 2016 – ییلی فضاگه جونتیلدی و حلی گچه وظیفه سینی موفقیت لیک بیلن آلیب بارماقده دیر. بو ماهواره لرنینگ مهم فایده لریدن بیرته سی ایسه تورکیه قوراللی کوچلری و خوفسیزلیک کوچلریگه هوادن تصویرلر انتقال بیریب ترورچیلیک که قرشی کوره شده بوییچه همکارلیک قیلیشلری دیر. تورکیه بولرگه قوشیمچه اوله راق ماهواره تیزیم انتگراسیون و تیست مرکزینی قوردی. 2020 – ییلی فضاگه جایلشتیریله دیگن تورکیه نینگ ایلک ملی خبرله شوو ماهواره سی Türksat 6A بو جایده قوریلماقده. گوک تورک 1 ماهواره سی نینگ آلدیندن جونه تیلیشی ریجه لنگن ایدی بیراق اسرائیل تامانیدن فرانسه لیک شرکت گه باسیم عملگه آشیریلیشی بیلن توسیق بولیندی. گوک تورک 1 ماهواره سی گوک تورک 2 ماهواره سیدن 4 ییل کیین فضاگه جونه تیلگن دیر. بونینگ آماجی هیچ بیر محدودیت بولمه ی دنیا مقیاسیده تورلی منطقه دن عسکری استخبارات مقصدی بیلن یوکسک سویه لی تصویرلر قولگه کیریتیش دیر. خوددی شو گوک تورک 1 ماهواره سی نینگ کمره تیزیمی و حساس الکترو – آپتیک بولیملریدن بیر قطارینی اسرائیل تدارک ایتماقده ایدی. اسرائیل تورکیه نینگ بونقه بیر تکنالوژیک ظرفیت گه ایگه بولیشینی خواهله مه گن لیگی اوچون فرانسه لیک شرکت گه باسیم عملی قیلیب ماهواره نینگ فضاگه جونه تیلیشیگه توسیق بولدی. اسرائیل عین دمده گوک تورک 1 ماهواره سی اسرائیل نینگ اوستیدن اوتگونچه تصویر آلمس لیگینی خواهله دی. تورکیه ایسه تصویرده محدودیت بولمسین دیب گرنتی خواهله دی. تورکیه نینگ طلبی رد ایتیلیشی بیلن تورکیه پول توولشنی توخته تیب قویدی. تورکیه برچه پروژه و اسبابلرنی تورک انجنیرلرنینگ محصولی بولگن گوک تورک 2 ماهواره سینی 2012 – ییلی فضاگه چیندن جونه تگنده شرکت گپیدن قیتدی.
صنایع و تکنالوژی وزیری مصطفی وارانک تورکیه فضا آژانسی نینگ جاری ییل جریانیده قوریله جگینی ایتدی. تورکیه فضا آژانسی اولکه میزده آلیب باریلگن فضا پروژه لری نینگ کوردیناسیونی، بو پروژه ده ایشله یه دیگن انسانلرنینگ ییتیشتیریلیشی، تورک استرونوت فعالیتلری نینگ باشله تیلیشی موضوعلریده فعالیتلر آلیب باره دی. صنایع و تکنالوژی وزیرلیگی 100 کونلیک اجراآت پروگرامیده مذکور آژانس نینگ جاری ییل ایچیده قوریله جگینی و تشکیلاتله نیش فعالیت لری نینگ نهایی بولیشینی خبر بیرماقده. صنایع و تکنالوژی وزیری وارنک تورکیه فضا آژانسی بیلن فضا تکنالوژیلری ساحه سیده ملی سویه ده آلیب باریلگن فعالیتلرنینگ کوردیناسیونی نینگ تامین ایتیله جگینی و خلق ارا مناسبتلرنی آلیب باره جگینی افاده ایتماقده. آژانس نینگ ایجاد ایتیلیشی بو ساحه ده آلیب باریله دیگن فعالیتلرنینگ کوردیناسیونی اوچون کتته اهمیت گه ایگه دیر.
تورک حربي-کسبه اویوشمهسی (صندوق تعاون) تعلیم بوییچه مدیری ترکان زنگین نینگ موضوعگه دایره فکر و ملاحظهلرینی اعتبارینگیزگه حواله قیلدیک.
pes_Arab pes_Arab pes_Arab prs_Arab azb_Arab azb_Arab pes_Arab pes_Arab azb_Arab azb_Arab prs_Arab